Får jeg det samme udbetalt hver måned, når jeg går på pension?
Ikke nødvendigvis. Hvis du har en ren markedsrentepension, kan pensionen svinge i værdi, både mens du indbetaler til pension, og når du får den udbetalt. Udbetalingerne kan typisk svinge fra år til år. \r   \r Det skyldes, at pensionsselskabet fortsætter med at investere dine penge, selvom udbetalingen er begyndt, så du også har mulighed for at få afkast som pensionist. Nogle selskaber vælger at udjævne dine udbetalinger, så du ikke oplever udsvingene. \r   \r Vores levetid har også betydning. Hvis levealderen for hele kundegruppen forventes at blive højere, må pensionsselskabet strække pensionerne det længere, og det betyder at de må sætte udbetalingerne lidt ned så de kan strækkes længere. Kontakt dit selskab, hvis du er i tvivl.